text: Неволите на две транссексуални тийнейджърки - Живот - EdnaJena.com
  Манди и Ева са две момичета от Холандия, всяка от които води свой живот. Има едно нещо между тях обаче, което е общо и за двете - по рождение тийнейджърките са мъже.
  Вилеке Дюйвекам създава един проект с изключителна социална натовареност. В продължение на години тя заснема пътя на двете момичета, като по този начин документира техния живот. Фотографската серия обхваща фотографии на момичетата от техните ранни тийнейджърски години до края им.
  Дюйвекам казва, че винаги се е интересувала от хора, "чийто живот поема в съвсем различен от обичайния път". Вдъхновение за създаването на този проект тя получава от друг транссексуален тийнейджър, който страда от полова дисфория (несъответствие между биологическия и психологическия пол на човек, което води до дискомфорт).
  Willeke DuijvekamМанди
  Но нека разкажем събитията, като започнем от самото начало. През 2006 година Вилеке се свързва с организация, с чиято помощ трябва да открие момичета, които са съгласни да вземат участие в проекта. Не отнема много време преди родителите на Манди и Ева да се свържат с нея.
  Когато Вилеке се среща с тийнейджърките за пръв път, Манди е на 11 години, а Ева - на 13. По времето, в което стартира проектът, Манди вече е започнала да живее живота си като жена. Преминала е през най-трудния период, в който трябва да сподели със семейството и приятелите си своето съдбовно решение. Освен това тя вече е сменила името си и носи само женски дрехи.